Folyamatazonosító:

O750103272422017A001

Oktatási azonosító:

XXXXXXXXXX

Eredmény rögzítésének dátuma:

2017.04.24.

* [Kompetenciák értékelése](https://www.oktatas.hu/pem_eredmeny/%21/)
* [Indikátorok értékelése](https://www.oktatas.hu/pem_eredmeny/%21/)

1.1. Részt vesz az intézmény pedagógiai programjában megjelenő nevelési-oktatási alapelvek, célok és feladatok meghatározásában.

Megjegyzés

* A dokumentumok készítésében, módosításában aktívan részt veszek, figyelek a törvényi előírásokra, javaslataimat megosztom a kollégákkal. Ismertetem a kollégákkal a módosítás okát. Összegzem elképzelésemet, PPT-ét készítek, emailt küldök a módosítást alátámasztó törvényi háttérről. Az adott módosítások, új dokumentumok "nyers" szövegezését elkészítem, vagy csoportmunkában készítjük. Van, amikor egy szakértő közreműködését kérem. A célok, alapelvek és feladatok meghatározásába természetesen kezdeményezőként irányítóként veszek részt.

1.2. Együttműködik munkatársaival, és példát mutat annak érdekében, hogy az intézmény elérje a tanulási eredményekre vonatkozó deklarált céljait.

Megjegyzés

* Tantestületi értekezleten, munkaértekezleten az eredményeinket rendszeresen elemezzük, értékeljük. Az osztályfőnöki munkaközösség-vezető folyamatos figyelemmel kíséri a tanulmányi eredmények változásait. A félévkor és év végén összehasonlító elemzés készül. Különösen figyelünk az átmenetekre. Felmérjük erősségeinket-gyengeségeinket, meghatározzuk a fejlesztési területeket. Követjük végzett tanítványaink eredményét. Ha kell osztálymegbeszélést tartunk. Az egyes tanulók átlagának erős romlása esetén értesítjük a szülőket és segítséget kérünk. Természetesen a tanulási eredmény alakulása, annak követése rendkívül fontos számomra. E folyamatban is példásan részt veszek.

1.3. A tanulói kulcskompetenciák fejlesztésére, a tanulói eredmények javítására összpontosító nevelő-oktató munkát vár el.

Megjegyzés

* A kulcskompetenciák fejlesztése minden szaktanár számára kötelező. A kompetencia fejlesztés, egy-egy terület kiemelten szerepel az éves intézményi és munkaközösségi munkatervekben, és teljességében természetesen a pedagógiai programban is. A kulcskompetenciák fejlesztéséhez olyan pedagógiai kultúrára van szükség, melyben a pedagógus szerepe, módszertani tudása is gazdagodik. Pályázatokkal igyekeztünk ezt a tudást behozni az iskolába. (HEFOP kompetencia alapú oktatás) Majd később újabb pályázatokkal is segítettük a kompetenciafejlesztést. (idegen nyelvi, anyanyelvi, digitális, esztétikai) Nagy figyelmet fordítunk az önismeret fejlesztésére. Ebben a tanévben is egyik kiemelt feladatunk a szövegértési kompetencia fejlesztése, melynek eredménye valamennyi tantárgy eredményességére hatással van.

1.4. Az intézményi működést befolyásoló azonosított, összegyűjtött, értelmezett mérési adatokat, eredményeket felhasználja a stratégiai dokumentumok elkészítésében, az intézmény jelenlegi és jövőbeli helyzetének megítélésében, különösen a tanulás és tanítás szervezésében és irányításában.

Megjegyzés

* Természetesen felhasználom. Az összegyűjtött mérési adatokat elemezzük. (kompetencia, dolgozatok, tanulási eredmény változása, központi) Az elemzés eredménye annak megállapítása, hogy mi okozta a jobb, vagy rosszabb eredményt. Erre próbálom ösztönözni a kollégákat is a, hogy a dolgozatok eredményének elemzését is rendszeresen használják az újabb célok megfogalmazásához. Természetesen ezek az eredmények jelentősen meghatározzák a fejlesztés irányát, hatással vannak a tanulás és tanítás szervezésére is.

1.5. A kollégákkal megosztja a tanulási eredményességről szóló információkat, a központi mérési eredményeket elemzi, és levonja a szükséges szakmai tanulságokat.

Megjegyzés

* Az eredményeket megosztom a kollégákkal, közösen elemezzük, értékeljük. Meghatározzuk erősségeinket, gyengeségeinket. Intézkedési tervet készítünk gyengeségeink fejlesztésére, eredményeink javítására. A tanulságok később feladatként jelennek meg a munkatervekbe.

1.6. Beszámolót kér a tanulói teljesítmények folyamatos mérésén alapuló egyéni teljesítmények összehasonlításáról, változásáról és elvárja, hogy a tapasztalatokat felhasználják a tanuló fejlesztése érdekében.

Megjegyzés

* Az egyéni fejlesztésben részesülő tanulók fejlesztési naplójának vezetése folyamatos, a fejlesztési feladatok tervezettek. (SNI, Útravaló) Az integrációs képességkibontakoztató programon belül a hátrányos helyzetű tanulók értékelése háromhavonta történt. Ma ennek a programnak csak néhány elemét működtetjük. (szülői megbeszélés, felzárkóztatás, tehetséggondozás, sokszínű szabadidős program) Az egyéni teljesítmények összehasonlítását és változását figyelemmel kísérik a szaktanárok és az osztályfőnökök, melyet munkaértekezleten, osztály szintű megbeszélésen tovább elemeznek az érintettek. A félévi és év végi beszámolók tartalmazzák ennek eredményét.

1.7. Irányításával az intézményben kialakítják a tanulók értékelésének közös alapelveit és követelményeit, melyekben hangsúlyosan megjelenik a fejlesztő jelleg.

Megjegyzés

* A közösen elfogadott értékelési alapelvek betartatása miatt rendszeresen átismételjük az általunk megalkotott közös szabályokat. Az intézmény értékelési gyakorlatában érvényesül a fejlesztő jelleg. A fejlesztő értékelés a tanulók fejlődését , a tanulási célokat teljesítését segíti. A tanulók teljesítményét, fejlődését önmagához mérjük.

1.8. Irányításával az intézményben a fejlesztő célú visszajelzés beépül a pedagógiai kultúrába.

Megjegyzés

* Az értékeléssel nem a megfélemlítés és rettegés a cél, hanem a tapasztalatok megfogalmazása és a tanulási motiváció növelése. Amikor csak lehet dicséret, a bizalom erősítése a cél. Sokat változott az értékelési módszere a pedagógusoknak az elmúlt években, de van még tennivaló főleg szaktanári szinten az értékelés fejlesztő jellegének növelése érdekében.

1.9. A jogszabályi lehetőségeken belül a helyi tantervet a kerettantervre alapozva az intézmény sajátosságaihoz igazítja.

Megjegyzés

* A helyi tanterv készítésénél a jogszabályi kereteken belül figyelek a tanulói összetételre, ami a mi iskolánkban erősen kétpólusú. A partneri igények és elvárások nagyban befolyásolják a tervezést, ezen belül különösen a szülők által megfogalmazottak. A város közelsége a versenyhelyzet is befolyásolja a helyi tanterv tartalmát. A pedagógiai programban meghatározott célokra és az elvárásokra épül a helyi tantervünk.

1.10. Irányítja a tanmenetek kidolgozását és összehangolását annak érdekében, hogy azok lehetővé tegyék a helyi tanterv követelményeinek teljesítését valamennyi tanuló számára.

Megjegyzés

* A tervező munkát ezen a szinten is irányítom, de feladatomat megosztom a munkaközösség-vezetőkkel. A fő cél a tananyag tanulócsoporthoz igazítása. A munkaközösség-vezetők koordinálják ezt a munkát, ellenőrzik a tanmeneteket és beszámolnak tapasztalataikról. Ahol szükséges beavatkozom, támogatom a munkaközösség-vezetőt. Munkaközösségi szinten a helyi tantervnek megfelelően megbeszéljük a követelményeknek való megfelelést, a heti óraszámokat, az osztályban lévő SNI, BTM-es tanulók speciális követelményeit. A szaktanárok, tanítók az adott osztály összetételét figyelembe véve elkészítik tanmenetüket. Beépítik a speciális elvárásokat. (IKT-és óra, kooperatív óra, projekt)

1.11. Irányítja a differenciáló, az egyéni tanulási utak kialakítását célzó tanulástámogató eljárásokat, a hatékony tanulói egyéni fejlesztést.

Megjegyzés

* Az intézményben folyó nevelő-oktató munka segíti a tanulókat, hogy kibontakoztassák egyéni képességeiket. Az a célom, hogy minden tanuló képességeinek megfelelően tudjon továbbhaladni. A lemaradókat felzárkóztatással, differenciált óraszervezéssel támogatjuk. A tehetséges tanulókat szakköri foglalkozásokkal, versenyekre való felkészítéssel, háziversenyekkel és tanórai differenciált fejlesztéssel segítjük a még jobb eredmények elérésére. A tanulók ellátása megköveteli, a magas pedagógus óraszámot.

1.12. Gondoskodik róla, hogy a kiemelt figyelmet igénylő tanulók (tehetséggondozást, illetve felzárkóztatást igénylők) speciális támogatást kapjanak.

Megjegyzés

* A felzárkóztatás és tehetséggondozás kiemelt feladat az intézményben. A lemaradó tanulók tervszerűen és rendszeresen kapnak segítséget. A tehetséges tanulókat versenyekkel ösztönözzük a jobb teljesítményre. Számukra szakköröket, tehetséggondozó órákat szervezünk. Helyi, körzeti, megyei, országos versenyeken mérhetik össze tudásukat. A felzárkóztatásra szoruló tanulók számára egyéni segítséget nyújt az iskola. Munkánkat gyógypedagógus és fejlesztő pedagógus segíti. A nehézségek kezelésére folyamatos a kapcsolatunk a nevelési tanácsadó munkatársaival.

1.13. Nyilvántartja a korai intézményelhagyás kockázatának kitett tanulókat, és aktív irányítói magatartást tanúsít a lemorzsolódás megelőzése érdekében.

Megjegyzés

* A kockázatnak kitett tanulók listájának összeállítása megtörtént. A tanulók kiemelt figyelembe részesülnek. Támogatásuk érdekében ahol szükséges a gyermekjóléti szolgálat segítségét is igénybe vesszük.

2.1. A jövőkép megfogalmazása során figyelembe veszi az intézmény külső és belső környezetét, a folyamatban lévő és várható változásokat.

Megjegyzés

* A jövőkép meghatározásakor a legfontosabb az intézmény jelenlegi állapotának pontos ismerete. Statisztikai adatok, mérési eredmények, partneri és társadalmi elvárások alapján kerül megfogalmazásra az intézmény jövőképe.

2.2. Szervezi és irányítja az intézmény jövőképének, értékrendjének, pedagógiai és nevelési elveinek megismerését és tanulási-tanítási folyamatokba épülését.

Megjegyzés

* Az intézmény jövőképének, értékrendjének, pedagógiai nevelési elveinek ismerete és alkalmazása minden pedagógus számára kötelező. Az új kollégákkal is megismertetjük ezeket az elvárásokat. Ezek jó esetben beépülnek a pedagógiai gyakorlatba, melynek ismeretét és alkalmazását minden pedagógustól elvárunk.

2.3. Az intézményi jövőkép, és a pedagógiai program alapelvei, célrendszere a vezetői pályázatában megfogalmazott jövőképpel fejlesztő összhangban vannak.

Megjegyzés

* A vezetői pályázatomat a közösen megfogalmazott alapelvekre, pedagógiai célokra és elvárásokra építettem. Éppen ezért a dokumentumok összhangban vannak.

2.4. Figyelemmel kíséri az aktuális külső és belső változásokat, konstruktívan reagál rájuk, ismeri a változtatások szükségességének okait.

Megjegyzés

* A változások szükségszerűségét okozhatja törvényi változás (a köznevelésben bekövetkezett változás), illetve az intézmény körülményeiben, eredményeben, tanulói összetételében, partneri elvárásaiban bekövetkező változás. (külső-belső) Természetesen a változás szükségszerűségét észre kell venni és arra reagálni kell, melynek képességével rendelkezem. Az általam irányított szervezet képes megbirkózni a változásokkal. Érzékenyen reagál a változásokra, nyitott és meg tud felelni az új kihívásoknak.

2.5. A változtatást, annak szükségességét és folyamatát, valamint a kockázatokat és azok elkerülési módját megosztja kollégáival, a felmerülő kérdésekre választ ad.

Megjegyzés

* Ha a változások szükségességéről elegendő információ, alapos érvrendszer áll rendelkezésemre, akkor következik a megvalósítás. Vezetőként mindig hittem és hiszek abba a változtatásban, amibe belevittem a szervezetet. A változások dokumentálását és megvalósítását én irányítom. Motiválnom kell a munkatársaimat, meg kell nyerni mindenki a változás elfogadására. Természetesen ezt megfelelően közvetítem a tantestület felé. Mindazokat az érveket, alátámasztó dokumentumokat bemutatom Nekik, hogy Ők is azonosulni tudjanak a változással. A lehetséges eredményeket felvázolom, ismertetem a kockázatokat, a változással járó feladatokat.

2.6. Képes a változtatás folyamatát hatékonyan megtervezni, értékelni és végrehajtani.

Megjegyzés

* A folyamatokat pontosan megtervezem. (cél, feladat, erőforrás, idő, elvárt eredmény) Mivel sok projektben dolgoztam és tanultam is a változások menedzselését, így azt hiszem, hogy innovatív változáskezelő vagyok. Természetesen előfordul, hogy beavatkozásra, korrekcióra van szükség a megvalósításban.

2.7. Folyamatosan nyomon követi a célok megvalósulását.

Megjegyzés

* A kitűzött feladatokat azért hajtjuk végre, hogy a meghatározott célokat elérjük. (pld. a felzárkóztató foglalkozás, egyéni tanulástámogatás feladat; a cél az eredményes továbbhaladás) Éppen ezért folyamatosan követem, illetve vezetőtársaimmal követjük a célok megvalósulását.

2.8. Rendszeresen meghatározza az intézmény erősségeit és gyengeségeit (a fejlesztési területeket), ehhez felhasználja a belső és a külső intézményértékelés eredményét.

Megjegyzés

* Félévi és tanév végi beszámolóban írásban is kiemelem az intézmény erősségeit és gyengeségeit ez meghatározza a következő évi munkát. A munkakörösségvezetőkkel együtt az a közös célunk, hogy reálisan értékeljük az intézmény működését.

2.9. Irányítja az intézmény hosszú és rövid távú terveinek lebontását és összehangolását, biztosítja azok megvalósítását, értékelését, továbbfejlesztését.

Megjegyzés

* PDCA- ciklus alapján kerülnek lebontásra a tervek. A prioritások meghatározása, a munkaközösségek bevonása a tervezésbe. Ez megjelenik a munkaközösségi munkatervekben is, a tervek elfogadását a feladatok ütemezése követi (megvalósítás). Az intézményi céloknak megfelelően a munkaközösségek a diákönkormányzat a kitűzött céloknak megfelelően készítik el munkatervet és a cselekvési tervet. A megvalósítás folyamatának ellenőrzése, az eredmények összegzése is közösen történik. A célok megvalósulásáról a felelősök beszámolnak, az eredmények értékelése tantestületi értekezlet keretében történik.

2.10. A stratégiai célok eléréséhez szükséges feladat-meghatározások pontosak, érthetőek, a feladatok végrehajthatók.

Megjegyzés

* A feladatok, hatáskörök és felelősök, illetve mindenki számára ismertek és tisztázottak. A feladatmeghatározást nagyon fontos vezetői feladatomnak tartok. Ez pontosan megjelenik a munkatervekben. A feladatok megvalósulását, illetve annak mértékét a vezetőtársakkal ellenőrzöm.

2.11. Folyamatosan informálja kollégáit és az intézmény partnereit a megjelenő változásokról, lehetőséget biztosít számukra az önálló információszerzésre (konferenciák, előadások, egyéb források).

Megjegyzés

* Az információ átadás, csere folyamatos. Amikor csak lehet szóban: munkaértekezlet, nevelőtestületi értekezlet, SZÜSZ értekezlet alkalmával. Ha szükséges papíralapú értesítést küldünk a szülőknek. Alkalmazom az elektronikus levelezés különböző formáit. Nagy nyilvánosságot követelő bejelentéseket az ünnepi alkalmakkor is megosztok a jelenlévőkkel. (tanévnyitó, tanévzáró) Körözvény és a nevelői szobában hirdető tábla is az információ megosztást segíti.

2.12. A vezetés engedi, és szívesen befogadja, a tanulás-tanítás eredményesebbé tételére irányuló kezdeményezéseket, innovációkat, fejlesztéseket.

Megjegyzés

* Nagyon szívesen fogadom a jó ötleteket, kidolgozott terveket, a fejlődést segítő kezdeményezéseket. (PénzHét, Határtalanul, Testvériskolai kapcsolatok, házi versenyek stb,)

3.1. Vezetői munkájával kapcsolatban számít a kollégák véleményére.

Megjegyzés

* Szívesen veszem a kollégák véleményét. Konzultatív vezetőnek tartom magam, aki meghallgatja és figyeli a munkatársak véleményét.

3.2. Tudatos saját vezetési stílusának érvényesítésében, ismeri erősségeit és korlátait.

Megjegyzés

* Ismerem erősségeimet, munkám során igyekszem figyelni a korlátaimra. Mindig az intézmény érdekeit tartom elsődlegesnek csak az után következnek az egyéni érdekek. Nyílt kommunikációt folytatok. Korrekt emberi kapcsolatokat ápolok, a jó munkahelyi légkör kialakítására törekszem.

3.3. Önértékelése reális, erősségeivel jól él, hibáit elismeri, a tanulási folyamat részeként értékeli.

Megjegyzés

* Kritikus vagyok magammal szemben. Önértékelésemet reálisnak gondolom. Erősségem a szervezés, a problémamegoldási és döntési képesség. Kitartó, elkötelezett és terhelhető vagyok. Hiányosságom, hogy mindent meg akarok csinálni, illetve a feladatok delegálása és a számonkérés.

3.4. A tanári szakma és az iskolavezetés területein keresi az új szakmai információkat, és elsajátítja azokat.

Megjegyzés

* A folyamatos fejlődés elengedhetetlen követelménye intézményvezetői munkámnak. Ehhez sokféle csatornát használok. A mások tapasztalatainak megismerését, a hálózati tanulást ezen a téren is fontosnak tartom. Az internet kifogyhatatlan tára a szakmai információknak. Előfizetője, illetve alkalmi előfizetője vagyok internetes szakmai portálnak, előadásnak. Mások jó gyakorlatának megismerését nevelőtestületi szinten kezdeményezem. (pályázatok) Önálló ismeretszerzés, továbbképzések alkalmával.

3.5. Vezetői hatékonyságát önreflexiója, a külső értékelések, saját és mások tapasztalatai alapján folyamatosan fejleszti.

Megjegyzés

* Nagyon fontos számomra a külső vagy belső visszajelzés. Hosszú idő óta vezetőként dolgozom. Hajlamos az ember önmaga túlértékelésére. Ehhez pedig szűkséges a visszajelzés és az abból levonható tanulság. Jól fogadom a kritikát, de rosszul a manipulációt. A mások visszajelzése mellett a saját önvizsgálatomra is támaszkodom.

3.6. Hiteles és etikus magatartást tanúsít. (Kommunikációja, magatartása a pedagógus-etika normáinak megfelel.)

Megjegyzés

* A személyes példamutatás követelmény önmagam felé. Asszertív kommunikációt is tanultam, melyet a vezető pályán eltöltött idő tökéletesített. Tiszteletben tartom munkatársaimat, tanítványaimat, a szülőket és azt hiszem ez viszont is így van. A pedagógus-etika normáinak elfogadása és betartása természetes számomra.

3.7. A vezetői programjában leírtakat folyamatosan figyelembe veszi a célok kitűzésében, a tervezésben, a végrehajtásban.

Megjegyzés

* A vezetői programban meghatározott célokat figyelembe veszem a tervezésnél és az értékelésnél.

3.8. Ha a körülmények változása indokolja a vezetői pályázat tartalmának felülvizsgálatát, ezt világossá teszi a nevelőtestület és valamennyi érintett számára.

Megjegyzés

* A vezetői pályázat tartalmát nem vizsgáltam felül és nem módosítottam A megjelenő új célokat az éves tervben megfogalmazom. (pld. testvériskolai kapcsolatok)

4.1. A munkatársak felelősségét, jogkörét és hatáskörét egyértelműen meghatározza, felhatalmazást ad.

Megjegyzés

* Felelősi és jogkörök, hatáskörök tisztázottak. Folyamatosan vizsgáljuk a szervezet működésének hibáit és igyekszünk azokat korrigálni. Minden munkatársam tisztába kell hogy legyen a feladataival. Ezt szolgálja az SZMSZ és annak melléklete. (munkaköri leírás) Szervezetten kezdjük a tanévet. Mindenki jól ismeri a helyét, feladatát, munkaidejét.

4.2. A vezetési feladatok egy részét delegálja vezetőtársai munkakörébe, majd a továbbiakban a leadott döntési és hatásköri jogokat ő maga is betartja, betartatja.

Megjegyzés

* A vezetési struktúra legfelső szintjét jelenti az intézményvezető. A vezetési feladatokat elsősorban helyettesemmel osztom meg illetve a tagintézmény-vezetővel. A munkamegosztásra kialakult a napi rutin, melyet alapvetően befolyásol a feladat tartalma. Bizonyos feladatokat delegálok a munkaközösség-vezetők felé. Folyamatosan törekszem arra, hogy a munkaközösség-vezetők egyre nagyobb önállósággal végezzék munkájukat.

4.3. Irányítja és aktív szerepet játszik a belső intézményi ellenőrzési-értékelési rendszer kialakításában (az országos önértékelési rendszer intézményi adaptálásában) és működtetésében.

Megjegyzés

* A pedagógiai munka belső ellenőrzése kiterjed a pedagógus, intézmény, vezető, önértékelésére az önértékelési szabályzat szerint. Részt veszek a BECS csoport munkájában, a szabályzatok megalkotásában és irányítom és ellenőrzöm a belső értékelési rendszert. Rendszeresen látogatok órát vezetőtársammal, és az óra értékelésekor a fejlesztő szemléletet követem.

4.4. Részt vállal a pedagógusok óráinak látogatásában, megbeszélésében.

Megjegyzés

* Természetesen. Látogatom a kollégák óráit. Különösen ügyelek arra, hogy változások esetén segítsem az új kollégát abban, hogy az elvárásoknak megfelelően végezze a munkáját.

4.5. A pedagógusok értékelésében a vezetés a fejlesztő szemléletet érvényesíti, az egyének erősségeire fókuszál.

Megjegyzés

* Az egyéni erősségekre építek, fejlesztő jelleggel kezelem a kollégák gyengeségeit. Kis nevelőtestület a mienk. Mindenki munkáját nagyon jól ismerem. Tudom, hogy kit milyen módon vagyok képes motiválni a jobb és hatékonyabb munkára.

4.6. Ösztönzi a nevelőtestület tagjait önmaguk fejlesztésére. A feladatok delegálásánál az egyének erősségeire épít.

Megjegyzés

* Nagyon fontosnak tartom az önművelést és a folyamatos fejlődést és egyáltalán az érdeklődést a pedagógiai irányában. Erre egész vezető pályámon törekedtem. Nagyon sok továbbképzést szerveztem a nevelőtestület számára. Ezek a képzések jelentették a modern pedagógiai irányzat megjelenését az iskolánkban. (HEFOP pályázatok) A későbbiek során is megtaláltam a forrást a különböző pályázatokkal, hogy a nevelőtestületi vagy egyéni képzéseken vehessenek rész a kollégák. A továbbtanulást vezetőként ösztönzöm és támogatom. Az önművelés, folyamatos fejlődés, innováció iránti elkötelezettségem vezetői programomban is megfogalmaztam.

4.7. Alkalmat ad a pedagógusoknak személyes szakmai céljaik megvalósítására, támogatja munkatársait terveik és feladataik teljesítésében.

Megjegyzés

* Az iskola szakmai megerősítésének érdekében a Pedagógiai Programban megfogalmazott célkitűzéseknek megfelelően, külső és belső továbbképzéseken való részvétel tervezésével, szervezésével támogatom, fejlesztem az intézmény emberi erőforrásait. A személyes szakmai célokkal azonosulni tudok, ha az intézmény működését nem veszélyezteti. (pl. túl sok a továbbtanulók száma) Javaslattal élek a továbbtanulást illetően. Sajnos anyagi támogatást az egyéni elképzelésekhez, csak ritkán tudok biztosítani.

4.8. Aktívan működteti a munkaközösségeket, az egyéb csoportokat (projektcsoport, például intézményi önértékelésre), szakjának és vezetői jelenléte fontosságának tükrében részt vesz a team munkában.

Megjegyzés

* A munkaközösségek önállósága változó. Vannak munkaközösségek, amelyek a vállalt feladatokat önállóan vagy kis támogatással megvalósítják. A BECS csoporton belül a következő tanévre próbálom kialakítani a felelősségi rendszert és az önállóságot. A továbbiakban célom a a munkaközösségek, és az egyéb csoportok tagjainak, illetve vezetőiknek a felelősségének megerősítése.

4.9. Kezdeményezi, szervezi és ösztönzi az intézményen belüli együttműködéseket.

Megjegyzés

* Fontosnak tartom, elősegítem és támogatom a szakmai együttműködéseket. Az iskola eredményt csak együttműködéssel érhet el.

4.10. A továbbképzési programot, beiskolázási tervet úgy állítja össze, hogy az megfeleljen az intézmény szakmai céljainak, valamint a munkatársak szakmai karriertervének.

Megjegyzés

* A továbbképzési terv összeállításában az első kérdés a szükséglet, a második a forrásteremtés. Mivel évek óta önmagunknak finanszírozzuk a képzéseket, így a lehetőségeimen belül igyekszem a legjobban, az iskola szakmai céljainak maximális figyelembe vételével összeállítani a továbbképzési tervet.

4.11. Szorgalmazza a belső tudásmegosztás különböző formáit.

Megjegyzés

* Természetesen ahogy a saját vezető munkámban, úgy a szervezeten belül is fontosnak tartom a hálózati tanulás minden formáját. A belső tudásmegosztásban személyesen példát mutatok. Átadom tapasztalataimat. Munkaértekezleteken, munkaközösségi megbeszéléseken folyamatosan kérem, hogy osszák meg tapasztalataikat, tudásukat. Természetesen ehhez rendelkezünk belső levelezéssel, több zárt csoport működtetéssel a Facebookon.

4.12. Az intézményi folyamatok megvalósítása során megjelenő döntésekbe, döntések előkészítésébe bevonja az intézmény munkatársait és partnereit.

Megjegyzés

* A szervezeti változásokat a változást megelőzően véleményezési eljárás előzi meg. A belső változásokat is véleményeztetem. Természetesen csak olyan döntésekhez kérek véleményt, mely a szervezet életében újat, változást jelent. Alapvetően igénylem a nevelőtestület véleményét. (Munkaértekezleteken, személyes megbeszéléseken, vezetői körben, a SZÜSZ értekezleteken.)

4.13. A döntésekhez szükséges információkat megosztja az érintettekkel.

Megjegyzés

* Az információáramlás az egyik fejlesztendő területe volt vezetői munkámnak. Fontosnak szükségszerűnek tartom a gyors információáramoltatást. Ehhez többféle csatornát felhasználok. (Munkaértekezlet, hirdető tábla a nevelőiben, elektronikus levelezés és főleg a szóbeli közlés) Tökéletesítése állandó feladatom.

4.14. Mások szempontjait, eltérő nézeteit és érdekeit figyelembe véve hoz döntéseket, old meg problémákat és konfliktusokat.

Megjegyzés

* A problémák megoldásában reflektív módon próbálok megoldást keresni. A konfliktusok megelőzésére törekszem. A konstruktív vitákat szükségesnek tartom. A konfliktuskezelés egyik leggyakrabban használt eszköze a gyakorlatomban a konszenzusteremtés, olyan megoldás keresése, amely minden érintett fél számára elfogadható.

4.15. Személyes kapcsolatot tart az intézmény teljes munkatársi körével, odafigyel problémáikra, és választ ad kérdéseikre.

Megjegyzés

* Minden dolgozóval személyes kapcsolatot tartok fenn. Ismerem problémáikat, ha kell segítséget nyújtok. Az egyéni problémák megoldására (pld. eü. állapot) a leghumánusabban reagálok.

4.16. Olyan tanulási környezetet alakít ki, ahol az intézmény szervezeti és tanulási kultúráját a tanulási folyamatot támogató rend jellemzi (például mindenki által ismert szabályok betartatása).

Megjegyzés

* Valamennyi szabályunkat annak érdekében hozunk, hogy a tanulás eredményességét, támogató rendjét megteremtsük. Munkámban fontos, hogy ezt mindenki elfogadja, ezért mindenki tegyen. A folyamatok néha beavatkozást követelnek. (Nem megfelelő ügyelet) A tanulási folyamatot támogató rendet segíti a házirend, SZMSZ és az tanévet előkészítő munkabeosztás, ügyeleti rendszer., melyet helyettesemmel együtt végzünk.

4.17. Támogatja, ösztönzi az innovációt és a kreatív gondolkodást, az újszerű ötleteket.

Megjegyzés

* Innovatív ember vagyok, ezért boldogan engedek teret az innovációnak és a kreativitásnak. Felkarolom és a megvalósításig támogatom a jó ötleteket. A kreativitást egy szerencsés és értékes pedagógus tulajdonságnak tartok.

5.1. Folyamatosan figyelemmel kíséri az intézmény működését befolyásoló jogi szabályozók változásait.

Megjegyzés

* A jogszabályokat folyamatosan figyelemmel kísérem. Olyan fórumokat és weboldalakat látogatok, melyek segítenek a jogszabályok értelmezésben. Előfizetős előadásokat hallgatok, illetve a jogszabályok változásának és követésének érdekében is éves előfizetéssel rendelkezem.

5.2. A pedagógusokat az őket érintő, a munkájukhoz szükséges jogszabályi változásokról folyamatosan tájékoztatja.

Megjegyzés

* A pedagógusokat rendszeresen értesítem az őket érintő jogszabályi változásokról. Nagyobb változásoknál felkészülök és előadást tartok a kollégáknak. (életpálya modell, NAT)

5.3. Az érintettek tájékoztatására többféle kommunikációs eszközt, csatornát (verbális, nyomtatott, elektronikus, közösségi média, stb.) működtet.

Megjegyzés

* A partnerek és a munkatársak tájékoztatására változatos kommunikációs eszközöket használok. (szóbeli, írásbeli, elektronikus, közösségi )

5.4. A megbeszélések, értekezletek vezetése hatékony, szakszerű kommunikáción alapul.

Megjegyzés

* A megbeszéléseken és értekezletekre jól felkészülök. (prezentáció) A felkészültség biztosítja a hatékonyságot. Két hetente tartunk munkaértekezletet. Az év végi beszámolót mindenkinek elküldöm értekezlet előtt. Ügyelek a kommunikáció szakszerűségére és hatékonyságára.

5.5. Hatékony idő- és emberi erőforrás felhasználást valósít meg (egyenletes terhelés, túlterhelés elkerülés, stb.).

Megjegyzés

* Törekszem az egyenletes terhelésre már a tervező munkában is. (tantárgyfelosztás) Az egyenletes terhelés mégsem valósul meg minden esetben. Az egyéni képességek és törekvések , az elhívatottság, a feladat milyensége , az önként vállalt feladatok miatt vannak, akik túlterheltebbek.

5.6. Hatáskörének megfelelően megtörténik az intézmény mint létesítmény, és a használt eszközök biztonságos működtetésének megszervezése (például sportlétesítmények eszközei, taneszközök).

Megjegyzés

* A biztonságos működés követelményét alapvetően szem előtt tartom. Az intézménybejárásokat végzek és és az intézményvezető-helyettes is Az informatika és háztartási szaktantermek, az udvari játékok biztonságára ügyelek. A villamos berendezések időszakos felülvizsgálatát elvégeztetem. A taneszközök kezelésében, tárolásában kérem a kollégák figyelmét és fegyelmét. Környezetünk nemcsak szép, hanem biztonságos is.

5.7. Az intézményi dokumentumokat a jogszabályoknak megfelelően hozza nyilvánosságra.

Megjegyzés

* Az intézményi dokumentumok a honlapon, az intézmény könyvtárában,a KIR-ben. az irodában elérhetőek nyomtatott és elektronikus formában.

5.8. A pozitív kép kialakítása és a folyamatos kapcsolattartás érdekében kommunikációs eszközöket, csatornákat működtet.

Megjegyzés

* A menedzselés, az eredmények közzététele egyik kiemelkedő feladatom. Súlya az utóbbi években az iskolák között élesedő versennyel megnövekedett. Minden csatornán folyik a kapcsolat. Nyilvánosságra törekszünk, melynek célja a pozitív kép kialakítása intézményünkről. Több pedagógus kezeli a felületeket. Tökéletesítésére folyamatosan szükség van.

5.9. Szabályozással biztosítja a folyamatok nyomon követhetőségét, ellenőrizhetőségét.

Megjegyzés

* A szabályozottság, szervezettség révén a folyamatok átláthatósága biztosított.

5.10. Elvárja a szabályos, korrekt dokumentációt.

Megjegyzés

* A dokumentációk elkészítésénél elvárom az igényességet és pontosságot. Megfelelő útmutatást adok a tanügyi dokumentumok vezetésére.

5.11. Személyesen irányítja az intézmény partneri körének azonosítását, részt vesz a partnerek képviselőivel és a partnereket képviselő szervezetekkel (például DÖK, szülői képviselet) történő kapcsolattartásban.

Megjegyzés

* A partnerek azonosítását a nevelőtestülettel közösen végeztük. A partnerek képviselőivel a kapcsolattartást vezető feladatnak tartom. Jó kapcsolattartónak tartom magam. Fontosnak tartom a kapcsolattartást valamennyi partnerünk irányában. A szülők és a fenntartó támogatását elengedhetetlennek tartom. Valamennyi SZÜSZ értekezleten jelen vagyok. Tájékoztatok, véleményeztetek. Együttműködésünk kiegyensúlyozott. A helyi társadalmi elvárásoknak is eleget teszek és rendszeresen tájékoztatom a helyi önkormányzatot intézményünk eredményeiről.

5.12. Az intézmény vezetése hatáskörének megfelelően hatékonyan együttműködik a fenntartóval az emberi, pénzügyi és tárgyi erőforrások biztosítása érdekében.

Megjegyzés

* A fenntartóval hatékony, napi szintű és konstruktív kapcsolatot ápolok. Törekszem a határidők és előírások betartására. Korrekt tájékoztatást nyújtok és a szükséges esetekben egyeztetek a fenntartóval. A fenntartói gondoskodás eredménye a működési feltételek javulását eredményezte.